ZAPISNIK
                    s 17. sjednice Vijeća Mjesnog odbora „Hrvatski narodni vladari“
održane 11. studenog 2022. godine u prostorijama Mjesnog odbora „Hrvatski narodni vladari“ s početkom u 17.00 sati

Predsjednica je pozdravila vijećnice i otvorila 17. sjednicu Vijeća Mjesnog odbora „Hrvatski narodni vladari”. 
Vijećnice su jednoglasno usvojile Zapisnik 16. sjednice Vijeća Mjesnog odbora „Hrvatski narodni vladari” .
Predsjednica je pročitala prijedlog dnevnog reda: 

1. [bookmark: _Hlk121489038]Plan malih komunalnih akcija Mjesnog odbora “Hrvatski narodni vladari“ u 2023., donošenje
2. [bookmark: _Hlk121489394]Program građenja komunalne infrastrukture na području Grada Zagreba u 2023., mišljenje -traži se
3. [bookmark: _Hlk121489588]Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023., mišljenje -traži se
4. Izvještaj stanja na terenu
5. Izvještaj s koordinacije
6. [bookmark: _heading=h.gjdgxs]Korištenje prostora
7. Razno
Dnevni red je jednoglasno prihvaćen.

1. Plan malih komunalnih akcija Mjesnog odbora “Hrvatski narodni vladari“ u 2023., donošenje
Predsjednica je izvijestila vijećnice o Planu malih komunalnih akcija Mjesnog odbora Hrvatski narodni vladari za 2023. godinu. U planu je predviđeno 40.000 EUR i od toga je za javne zelene površine 13.200 EUR, a za nerazvrstane ceste 26.800 EUR. Za asfalterski program je namijenjeno 18.760 EUR, a za redovno održavanje 8.040 EUR. 
Postavilo se pitanje obnove asfalta na pločniku ispred Hotela Jadran u Vlaškoj, jer bi Hotel trebao ići u rekonstrukciju.

Plan malih komunalnih akcija
Mjesnog odbora ''Hrvatski narodni vladari'' u 2023.
	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Hrvatski narodni vladari'' (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Planirana sredstva za financiranje ovog plana u iznosu od ukupno 40.000,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	2.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	13.200,00 eura

	2.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	26.800,00 eura

	Ukupno
	40.000,00 eura



	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 16.065 m² uređenih javnih zelenih površina na području Mjesnog odbora.

	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 26.836 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 18.760,00 eura za asfalterski program i
	- 30 % ili 8.040,00 eura za ostale poslove redovnog održavanja.

	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

8.Ovaj plan bit će objavljen u Službenom glasniku Grada Zagreba kao sastavni dio
Plana komunalnih aktivnosti Gradske četvrti Donji grad u 2023.

2. Program građenja komunalne infrastrukture na području Grada Zagreba u 2023., mišljenje -traži se
Predsjednica je izvijestila o Programu građenja komunalne infrastrukture na području Grada Zagreba za 2023. godinu. 
Vijećnice su za Program dale pozitivno mišljenje uz napomenu da se čini da na području Donjeg Grada nema toliko mnogo planiranih radova vezanih uz građenje infrastrukture. 

ZAKLJUČAK 
Programa građenja komunalne infrastrukture na području Grada  Zagreba u 2023.
1. Vijeće Mjesnog odbora „Hrvatski narodni vladari“ daje pozitivno mišljenje o Programu građenja komunalne infrastrukture na području Grada Zagreba u 2023. godini

2. Ovaj će Zaključak biti dostavljen Vijeću Gradske četvrti Donji grad na daljnje postupanje.

3. Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023., mišljenje -traži se	
Predsjednica je izvijestila o Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. godini. 
Nakon rasprave, Vijećnice su za Program dale pozitivno mišljenje uz napomenu da izgleda da neki radovi održavanje predloženi od strane Vijeća Mjesnog odbora Hrvatski narodni vladari nisu uključeni u planove i programe.

ZAKLJUČAK
  Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području
Grada Zagreba u 2023.
1. Vijeće Mjesnog odbora „Hrvatski narodni vladari“ daje pozitivno mišljenje o Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta  na području Grada Zagreba u 2023. godini.

2. Ovaj će Zaključak biti dostavljen Vijeću Gradske četvrti Donji grad na daljnje postupanje.

4. Izvještaj stanja na terenu
Vijećnica Vanja Zubović izvijestila je ostale vijećnice o pregledanim dijelovima Mjesnog odbora i navela primijećene nedostatke i probleme: 
1. Nakošeni prometni stupovi
2. Telefonske govornice koje se ne koriste 
3. Parkić unutar zgrade HAZU na Džamiji koji je ograđen trakom na kojoj piše zabranjen prilaz
Predsjednica je vijećnice izvijestila o svojim opažanjima tijekom obilaska mjesnog odbora 
1. Neovlašteni parking oko Džamije – malo se smanjio iako još postoje nepropisno parkirani automobili oko paviljona 
2. [bookmark: _heading=h.30j0zll]Potreba za osvježavanje signalizacije na tlu u Dukljaninovoj 
3. Potreba za dodatnim klupicama na Draškovićevoj kod tramvajske stanice - što će se u rebalansu predložiti kao dodatak Planu komunalnih aktivnosti
4. Stanje parkića iz doma za starije na Iblerovom trgu   
Razgovaralo se o tome da bi trebalo staviti stupiće da se spriječi nepropisno parkiranje na uglu Dukljaninove i Džamije, jer se smanjuje vidljivost pješacima. Isto tako spomenuto je da bi trebalo osvježiti signalizaciju na tlu u Račkoga između broja 10 i 12 gdje je dopušteno parkiranje a mjesta su označena žuto jer se bijela boja ogulila. Razgovaralo se i o stupovima ispred kuće Oris stupovi koji su postavljeni kao instalacija vezana uz izložbu s dozvolom do kraja rujna tako da bi trebalo tražiti micanje. 
Razgovaralo se i općenito o ponovnom traženju prenamjene parkirnih mjesta po mjesnom odboru te kako bi trebalo formulirati taj zaključak.  
Kao dugoročne ciljeve predlaže se pokušaj rješavanje zgrade HAZU i vraćanje Iblerovog trga građanima (ozelenjivanje i smanjivanje broja stolica od kafića). 
5. Izvještaj s koordinacije
Na posljednje dvije koordinacije razgovarao se o sljedećim temama: 
· Nestašica koševa za smeće koje bi za sljedeću godinu (za oko Džamije) trebalo tražiti preko zaključka sa sjednice 
· Kreće se u sustavno čišćenje grafita (ide Zeleni val, Vodnikova, škole i sl.), nakon inicijalnog čišćenja ide premaz koji će stanari moći sami rješavati  
· VGČ će pokrenuti sustavno smirivanje prometa za cijeli Donji Grad u što bi trebao ući i zahtjeva HNV za ugao Smičiklasove i Račkoga
· Lokacije za podzemne spremnike još se pronalaze – prijedlog lokacije za HNV na uglu Mutimirove i Đorđićeve 
· Vrijeme dostava u pješačkim zonama se ograničava
· Mala Martićeva postaje pješačka zona
· Advent ide u obliku kao prije Covida, a stajalište autobusa više neće biti u Palmotićevoj

6. Korištenje prostora
Zahtjevi za korištenje prostora podnijele su dvije organizacije: Zavičajna udruga Vodičana za 27.11. od 15 do 20 sati i Umjetnička organizacija LOFT za 12.11. od 10 do 14 sati. 
Vijećnice su jednoglasno odlučile da se dvjema organizacijama odobri korištenje prostora. 

7. Razno
Pod Razno nije bilo rasprave.

Sjednica je završila u 19.30 sati.
Zapisnik je vodila Vanja Mladineo.
U Zagrebu 11. studenog 2022.
Klasa:   024-08/22-003/2288
Urbroj: 251-13-11-1/007-22-2 

    Predsjednica Vijeća Mjesnog odbora
        „Hrvatski narodni vladari“    

